Sasao a Sepik–Ramu

Ti sasao a Sepik–Ramu  ket ti hipotetiko a pamilia ti pagsasao a mangisilpo dagiti pamilia ti Sepik, Ramu, Nor–Pondo (Akinbaba a Sepik), Leonhard Schultze (Walio–Papi), ken Yuat, ken mairaman iti isolado a pagsasao a Taiap, ken insingasing babaen ni Donald Laycock idi 1973.

Mangbukelto ti Sepik–Ramu kadagiti ginasut a pagsasao dagiti labneng ti karayan ti Sepik ken Ramu iti akin-amianan a Papua Baro a Guinea, ngem insasao laeng babaen dagiti 200 000 a tattao. Dagiti tagsasao ket maitarawidwidan nga addaan kadagiti simple a ponolohia, nga agraman kadagiti bassit a konsonante wenno dagiti paaweng ken kadawyan nga awanan kadagiti tono.

Ti kaaduan nga ammo a pagsasao a Sepik–Ramu ket tiIatmül. Ti kaaduan a naisasao ket ti kadua ti Iatmül a sasao a Ndu ti Abelam ken Boiken, nga addaan kadagiti agarup a 35 000 nga agsasao iti tunggal maysa kaniada.

Nagsinsina a pinatpategan manen da Malcolm Ross ken William A. Foley ti hipotesis ti Sepik–Ramu idi2005. Isuda a dua ket saanda a makabiruk iti ebidensia a mangporma daytoy iti umiso a pamilia. Nupay kasta, amin dagiti konstituente a sanga, malaksid iti Yuat iti kaunegan ti Ramu, ket agmaymaysada a naibatbati nga umiso iti panangipategna manen. Isilpo ni Ross ti Nor–Pondo iti Ramu iti maysa a singasing a Ramu–Akinbaba a Sepik, ikabilna ti Leonhard Schultze (tentatibo a naisinsina iti Walio ken Papi) iti kaunegan ti maysa a naipadakkel a pamilia a Sepik, ken tratuenna ti Yuat ken Taiap a kas dagiti nawaya a pamilia.

 Pannakaidasig 
Daytoy a listaan ket kapada ti pannakaidasig iti Ethnologue 15.

Pilo a Sepik–Ramu (naibatay iti Laycock 1973)
 Isolado a Taiap
 Stock a Leonhard Schultze
 Pamilia a Walio (4 a pagsasao)
 Pamilia a Papi (2 a pagsasao)
 Stock a Nor–Pondo (6 a pagsasao)
 Subpilo a Ramu (37 a pagsasao)
 Superstock a Ramu (29 a pagsasao)
 Stock a Grass (5 a pagsasao)
 Pamilia nga Arafundi (2 a pagsasao)
 Stock a Annaberg (3 a pagsasao)
 Stock a Ruboni(8 a pagsasao)
 Pamilia nga Ottilien
 Pamilia a Misegiano
 Stock a Goam (11 a pagsasao)
 Pamilia nga Ataitan
 Pamilia a Tamolan
 Superstock a Yuat–Langam (13 a pagsasao)
 Pamilia a Mongol–Langam
 Stock a Yuat–Maramba
 Isolado a Maramba (saan a napasingkedan)
 Pamilia a Yuat
 Subpilo a Sepik (50 a pagsasao) [kitaen ti subklasipikasion iti dayta nga artikulo

 Kitaen pay 
Sasao a Papuano


Kategoria:Dagiti naisingasing a pamilia ti pagsasao
Kategoria:Dagiti pagsasao ti Papua Baro a Guinea